NORAKSTS

|  |  |
| --- | --- |
| 26.03.2020. | Nr.4/33 |

###### JELGAVAS PILSĒTAS PAŠVALDĪBAS ATBALSTS ĒDINĀŠANAI IZGLĪTOJAMIEM ĀRKĀRTĒJĀS SITUĀCIJAS LAIKĀ

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Saskaņā ar likuma “Par pašvaldībām” 21.panta pirmās daļas 27.punktu, likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 19.pantu, Ministru kabineta 2020.gada 12.marta rīkojumu Nr.103 “Par ārkārtējās situācijas izsludināšanu”, lai palīdzētu Jelgavas pilsētas pašvaldības izglītības iestāžu, tajā skaitā, pirmsskolas izglītības iestāžu izglītojamo ģimenēm, kuras finansiāli ietekmējusi Covid - 19 izraisītā krīze,

**JELGAVAS PILSĒTAS DOME NOLEMJ:**

Ārkārtējās situācijas laikā:

1. Sniegt Jelgavas pilsētas pašvaldības izglītības iestāžu izglītojamajiem, kuru ģimenes ir finansiāli ietekmējusi Covid-19 izraisītā krīze, atbalstu ēdināšanai - pārtikas paku 12,00 *euro* (divpadsmit *euro* un 00 *centi*) apmērā nedēļā katram izglītojamajam (turpmāk – atbalsts).
2. Pilnvarot Jelgavas pilsētas pašvaldības izglītības iestāžu vadītājus izvērtēt pamatojumu atbalsta sniegšanai izglītojamajam un nodrošināt atbalsta sniegšanu.
3. Lēmuma izpildi kontrolēt Jelgavas pilsētas pašvaldības iestādes “Jelgavas izglītības pārvalde” vadītājam.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 26.martā